internet
ఇండియా ఇంటర్నెట్‌ 250 బిలియన్‌ డాలర్లు!
న్యూఢిల్లీ: భారత్‌ ఇంటర్నెట్‌ ఆర్థిక వ్యవస్థ 250 బిలియన్‌ డాలర్లకు చేరుకుంటున్నది. ఆన్‌లైన్‌ కస్టమర్లు, డేటా వినియోగంలో భారీ వృద్ధి ఇందుకుకీలకంగా మారాయి. బిసిజి-టిఐఇ నివేదికను చూస్తే భారత్‌ ఇంటర్నెట్‌ ఆర్థికవ్యవస్థ 100-130 బిలియన్‌ డాలర్ల నుంచి 2020 నాటికి 215-265 బిలియ న్‌ డాలర్లకు పెరుగుతుందని అంచనావేసారు. అంటే దేశ స్థూల దేశీయోత్పత్తిలో ఐదుశాతం వాటానుంచి 2020 నాటికి 7.5శాతానికి పెరుగుతుంది. కేవలం ఇ-కామర్స్‌, ఆర్థికసేవలరంగంలో ఎక్కువ వృద్ధి కనిపి స్తోంది. ఇ-కామర్స్‌ ఆర్థికసేవలరంగం 40-50 బిలియన్‌ డాలర్లకు పెరుగుతుందని, ఇ-కామర్స్‌ ఉత్పత్తులు 45-50బిలియన్‌ డాలర్లుకు వృద్ధిచెందుతాయని, ఇక డిజిటల్‌ మీడియా, వ్యాపారప్రకటన లు వంటివిసాలీనా 5-8బిలియన్‌ డాలర్ల కు పెరుగుతాయని అంచనా వేసారు. ప్రైవేటు ప్రభుత్వ మౌలికవనరుల నుంచే ఎక్కువభాగం అందుతుంది.
ఈ రంగాల నుంచి ఏటా 50-60 బిలియన్‌ డాలర్లు వ్యయప్రణాళికలు అమలవుతున్నందున వీటికే ఎక్కువశాతం ఉంటుందని అంచ నా. అలాగే కనెక్టివిటీద్వారా 45-55 బిలియన్‌ డాలర్లు, ఇతర ఉపకరణాలపై 30-40 బిలియన్‌డాలర్లు అందుతాయి. మొత్తం 391 మిలియన్ల నెట్‌ వినియోగ దారులతో భారత్‌ ఇప్పటికే ప్రపంచంలో మొబైల్‌ ఇంటర్నెట్‌ వినియోగదారుల్లో టాప్‌ రెండోదేశంగా నిలిచింది. 2020 నాటికి భారత్‌మొబైల్‌ నెట్‌ వినియోగదారులు 650 మిలియన్‌ లకు చేరతారని అంచనా. అదేసమయంలో డేటా వినియోగం కూడా 10-14రెట్లు పెరుగుతున్నది.
సగటు డేటా వినియోగం నెలకు 2020 నాటికి 7-10జిబికి పెరుగుతుందని అంచనా. 4జి ఆధారిత ఉత్పత్తులు, విశ్వసనీయమైన హైస్పీడ్‌ డేటా, డిజిటల్‌ సమాచారంపై ఎక్కువ ఆధారపడటం వంటివి ఎక్కువ కీలకం అవుతాయని బిసిజి భాగస్వామి, సహ రచయిత నిమిషాజైన్‌ వెల్లడించారు. హైస్పీడ్‌ ఇంటర్నెట్‌ వినియోగం మరింతపెరిగిందని, 2020 నాటికి 3-4రెట్లు పెరుగుతుందని అంచనా. ఆన్‌లైన్‌ వీడియో వినియోగం కూడా గణనీయంగా పెరిగిందని, మీడియా, వినోదరంగం ఆన్‌లైన్‌ విభా గం భారీగా వృద్ధిచెందడమే ఇందుకుకీలకంగా మారినట్లు బిసిజి-టై అధ్యయన నివేదిక విశ్లేషించింది.